
            Nr.23/249/2008

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea art.26 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, transmisă cu adresa nr.P.l.x 281 din 5 mai 2008 şi înregistrată cu nr.23/249 din 6 mai 2008.



În raport de obiectul şi conţinutul reglementării, propunerea legislativă face parte din categoria legilor ordinare.

PREŞEDINTE,

Iulian Iancu

                                                                           Nr.23/249/2008

R A P O R T

asupra propunerii legislative pentru modificarea şi completarea art.26 din Legea nr.346/2004 privind stimularea înfiinţării şi dezvoltării întreprinderilor mici şi mijlocii



În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată, spre dezbatere, în fond, cu propunerea legislativă pentru modificarea şi completarea art.26 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, transmisă cu adresa nr.P.l.x 281 din 5 mai 2008 şi înregistrată cu nr.23/249 din 6 mai 2008.



Senatul, în calitate de primă Cameră sesizată, în şedinţa din 21 aprilie 2008, a respins propunerea legislativă.


Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat.



Guvernul, prin punctul său de vedere transmis cu adresa nr.394 din 13.02.2008, nu susţine adoptarea acestei iniţiative legislative în forma prezentată.


Consiliul Legislativ, cu adresa nr.70 din 18.01.2008, avizează favorabil propunerea legislativă.



Comisia juridică, de disciplină şi imunităţi a avizat favorabil propunerea legislativă.



Propunerea legislativă supusă dezbaterii are ca obiect de reglementare modificarea alin.(1) al art.26 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, în sensul majorării procentului fondurilor din PIB care se alocă anual, prin legea bugetului de stat, pentru finanţarea programelor de dezvoltare şi a măsurilor de sprijinire a înfiinţării de noi întreprinderi şi de susţinere a dezvoltării întreprinderilor mici şi mijlocii, de la 0,2% la 0,4%.



Potrivit „Expunerii de motive”, sursa de finanţare a acestei majorări de fonduri alocate pentru sprijinirea întreprinderilor mici şi mijlocii, va fi formată din bugetul alocat Ministerului IMM-urilor, Comerţului şi Mediului de Afaceri, care va fi suplimentat cu sume corespunzătoare din fondul de rezervă aflat la dispoziţia Guvernului.



În conformitate cu prevederile art.61 din Regulamentul Camerei Deputaţilor, republicat, membrii comisiei au examinat propunerea legislativă sus-menţionată, în şedinţa din 26 februarie 2009.



La lucrările comisiei a participat, în calitate de invitat, din partea Ministerului IMM-urilor, Comerţului şi Mediului de Afaceri, domnul secretar de stat Gheorghe Marin.



La lucrările comisiei au fost prezenţi 26 deputaţi din totalul de 28 deputaţi membri ai comisiei.

Faţă de cele menţionate mai sus, membrii comisiei au hotărât, cu unanimitate de voturi, să propună plenului Camerei Deputaţilor, adoptarea propunerii legislative pentru modificarea şi completarea art.26 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, cu amendamente admise de comisie.

În raport cu obiectul şi conţinutul său, propunerea legislativă face parte din categoria legilor ordinare.

A M E N D A M E N T E     A D M I S E
	Nr.

crt.
	Textul Legii nr.346/2004 cu modificările şi completările ulterioare
	Text propunere legislativă
	Text propus de comisie

Autorul amendamentului


	Motivaţia

	0
	1
	2
	3

	1
	
	Titlul legii

LEGE

pentru modificarea şi completarea art.26 din Legea nr.346/2004 privind stimularea înfiinţării şi dezvoltării întreprinderilor mici şi mijlocii


	Titlul legii

LEGE

pentru modificarea alin.(1) al art.26 din Legea nr.346/2004 privind stimularea înfiinţării şi dezvoltării întreprinderilor mici şi mijlocii


	Tehnică legislativă.


	0
	1
	2
	3
	4

	2
	
	Articol unic. – Art.26 alin.(1) din Legea nr.346/2004 din 14/07/2004 privind stimularea înfiinţării şi dezvoltării întreprinderilor mici şi mijlocii se modifică şi va avea următorul cuprins:


	Art.I. - Alineatul (1) al articolului 26 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, publicată în Monitorul Oficial al României, Partea I, nr.681 din 29 iulie 2004, cu modificările şi completările ulterioare, se modifică şi va avea următorul cuprins:


	Tehnică legislativă.

	3
	Art.26 - (1) Anual, prin legea bugetului de stat se alocă fonduri în valoare de 0,2% din PIB pentru finanţarea programelor de dezvoltare şi a măsurilor de sprijinire a înfiinţării de noi întreprinderi şi de susţinere a dezvoltării întreprinderilor mici şi mijlocii, la nivel naţional şi local, prevăzute în Strategia guvernamentală pentru susţinerea dezvoltării întreprinderilor mici şi mijlocii, pentru perioada 2004 – 2008.

	Art.26 (1) – Anual, prin legea bugetului de stat se alocă fonduri în valoare de 0,4% din PIB pentru finanţarea programelor de dezvoltare şi a măsurilor de     sprijinire   a înfiinţării de noi întreprinderi şi de susţinere a dezvoltării întreprinderilor mici şi mijlocii, la nivel naţional şi local, prevăzute în Strategia guvernamentală pentru susţinerea dezvoltării întreprinderilor mici şi mijlocii, pentru perioada 2004 – 2008.

	„Art.26 (1) – Anual, prin legea bugetului de stat se alocă fonduri în valoare de 0,4% din PIB pentru finanţarea programelor de dezvoltare şi a măsurilor de     sprijinire   a înfiinţării de noi întreprinderi şi de susţinere a dezvoltării întreprinderilor mici şi mijlocii, la nivel naţional şi local, prevăzute în Strategia guvernamentală pentru susţinerea dezvoltării întreprinderilor mici şi mijlocii, pentru perioada 2009 – 2013.”
Comisia pentru industrii şi servicii


	Guvernul a prezentat o strategie pentru perioada 2009 – 2013 în care sectorul IMM va căpăta o importanţă deosebită în ceea ce priveşte susţinerea şi dezvoltarea acestuia.

	4
	
	______
	Art.II. – Prevederile alin.(1) al art.26 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare astfel cum a fost modificat prin prezenta lege, intră în vigoare de la data de 1 ianuarie 2010.

	Execuţia bugetară pe anul 2009 a fost aprobată anterior.

	5
	
	______
	Art.III. –Legea nr.346/2004 privind stimularea înfiinţării şi dezvoltării întreprinderilor mici şi mijlocii, publicată în Monitorul Oficial al României, Partea I, nr.681 din 29 iulie 2004, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

                                   PREŞEDINTE,                                                                    SECRETAR,

                                     Iulian Iancu                                                                       Mircea Marin
Consilieri parlamentari,

Viorela Gondoş
Isabela Patricia Robe

